**OSNUTEK**

## 

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**, www.vitanje.si**

Številka: 9000-07/2018 - 03

Datum: 11. 6. 2018

**POROČILO O IZPOLNITVI SKLEPOV 22. redne seje OS z dne 12. 4. 2018 ter 17. korespondenčne z dne 16. 5. 2018 in 18. korespondenčne seje OS z dne 31. 5. 2018**

**K tč. 5**

*Zaključni račun Občine Vitanje za leto 2017*

SKLEP št. 1:Občinski svet Občine Vitanje na svoji 22. redni seji dne 12. 4. 2018 sprejme Odlok o zaključnem računu proračuna Občine Vitanje za leto 2017.

SKLEP št. 2:Odpiše se dolg iz naslova terjatev za najemnino gospodarske javne infrastrukture podjetju Javno komunalno podjetje Slovenske Konjice, v skupni višini 12.364,45 €.

*Odlok je bil objavljen v Uradnem glasilu slovenskih občin št. 17 dne 13. 4. 2018.*

**K tč. 6**

*Sprememba statusa grajenega javnega dobra;*

SKLEP: Občinski svet Občine Vitanje na svoji 22. redni seji dne 12. 4. 2018 sprejme sklep, da se ukine status grajenega javnega dobra parc. št. 1094/1 k. o. 1092 – Paka I., površine 483 m2, parc. št. 1095/1 k. o. 1092 – Paka I., površine 513 m2, parc. št. 1108/2 k. o. 1092 – Paka I., površine 252 m2, parc. št. 1108/3 k .o. 1092 – Paka I., površine 101 m2 ter parc. št. 1590/1 k. o. 1093 – Spodnji Dolič, površine 1023 m2.

Za navedene parcele z ID znakom 1092 1094/1, z ID znakom 1092 1095/1, z ID znakom 1092 1108/2 in z ID znakom 1092 1108/3 se pri k. o. 1092 – Paka I. ter za parc. št. 1590/1 k. o. 1093 – Spodnji Dolič z ID znakom 1093 1590/1 vpiše lastninska pravica za Občino Vitanje, Grajski trg 1, Vitanje, matična številka 5883768000.

*Odlok je bil objavljen v Uradnem glasilu slovenskih občin št. 17 dne 13. 4. 2018.*

**K tč. 8**

*Soglasje k odprodaji mobilnega stiskalnega kontejnerja JKP d.o.o. Slovenske Konjice;*

SKLEP: Občinski svet Občine Vitanje na svoji 22. redni seji dne 12. 4. 2018 sprejme sklep, da poda soglasje k odprodaji mobilnega stiskalnega kontejnerja – JKP d.o.o. Slovenske Konjice.

*Sklep je bil poslan**JKP d.o.o. Slovenske Konjice.*

**K tč. 10**

*Razno;*

**1.** Župan je predstavil vlogo Glasbene šole Slovenske Konjice za podajo mnenja o predlaganem kandidatu za mesto direktorja javnega zavoda. Občinski svet je soglasno (9 ZA) sprejel

SKLEP: Občinski svet Občine Vitanje na 22. redni seji dne 12. 4. 2018 sprejme stališče, da je prijavljeni kandidat Branimir Klevže primeren za funkcijo ravnatelja Glasbene šole Slovenske Konjice.

*Sklep je bil poslan Glasbeni šoli Slovenske Konjice.*

**3.** Župan je odprl razpravo o možnih lokacijah za postavitev novega vrtca v Vitanju. Opravljena je bila analiza par lokacij, vendar se je za najbolj optimalno in realno dosegljivo pokazala lokacija pri telovadnici osnovne šole, kjer je dovolj prostora in je urejena potrebna infrastruktura. Po krajši razpravi so svetniki soglasno (9 ZA) sprejeli

SKLEP: Občinski svet Občine Vitanje na svoji 22. redni seji dne 12. 4. 2018 sprejme sklep, da se naroči izdelava projektne dokumentacije za izgradnjo vrtca pri telovadnici Osnovne šole Vitanje.

*Postopki priprave dokumentacije na določeni lokaciji se nadaljujejo.*

**O sklepu 17. korespondenčne** **seje**

SKLEP:

Občinski svet Občine Vitanje potrjuje odpis dolga Smiljana Krambergerja zaradi doplačila domske oskrbe po odločbi Centra za socialno delo štev. 1233-114/2017/11 z dne 30. 10. 2017 v skupni višini 4.171,12 EUR ( izračun dolga od 3. 9. 2017 do 30. 4. 2018 v višini 5.057,76 EUR zmanjšan za znesek 886,64 EUR poplačila dolga iz naslova odločbe CSD o izredni enkratni denarni pomoči).

Občinska uprava naj izvede izbris vknjižbe prepovedi odtujitve parcele št. 14/2 k. o. 1095 Vitanje, ID 2651916, zaradi prodaje.

*Sklep je bil posredovan vlagateljici in postopek izbrisa izveden v Zemljiški knjigi.*

**O sklepu 18. korespondenčne seje**

SKLEP:

Občinski svet Občine Vitanje na predlog Komisije za nagrade in priznanja potrjuje podelitev Zlatega grba Občine Vitanje g. Pavlu Skazi in podelitev Srebrnega grba Občine Vitanje Krajevni organizaciji Rdečega križa Vitanje v letu 2018.

*Plaketi bosta podeljeni prejemnikoma na proslavi 24. junija.*

**Mirko Polutnik,**

**župan**